
Declarația unionistă a Parlamentului României. Din culisele redactării.  
Primul oponent, Ion Iliescu 
 
Din culisele redactătii 
 
”Se impune precizarea că Gheorghe Gavrilă Copil a avut o contribuţie 
importantă la redactarea Declaraţiei PNŢCD din 25/26 nov. 1991, ceea ce 
explică faptul că Declaraţia Parlamentului seamănă în spirit şi text cu 
Declaraţia PNŢCD. Desigur aşa ceva nu ar fi fost posibil fără o conlucrare 
cu un deputat FSN, în două nopţi, deputat prin care câteva  formulări ale 
lui Gheorghe Gavrilă Copil au fost preluate de ceilalţi parlamentari, ai 
puterii, ca şi cum ar fi venit de la dânşii. La textul Declaraţiei s-au raliat şi 
parlamentarii Opoziţiei. Ea s-a votat cu uşurinţă şi rapiditate, încât 
preşedintele Ion Iliescu a aflat de ea după vot. A reacţionat absolut 
regretabil, iritat, spunând că nu a ştiut nimic şi că s-a săvârşit o mare 
greşeală. Parlamentarii Puterii n-au mai făcut asemenea greşeli. Şi nici 
din partea Preşedenţiei şi a Guvernului nu s-au săvârşit. Dar şi Opoziţia a 
lăsat în uitare această declaraţie. Atunci Ucraina se sbătea pentru a-şi 
dobândi independenţa. Delegaţii Ucrainei votaseră pentru declararea 
Pactului Molotov-Ribbentrop nul ab iniţio. Opoziţia era obligată să 
interpeleze Puterea, inclusiv prin moţiune simplă sau de cenzură, pentru 
această problemă, nu să abandoneze şi ea cauza sfântă a tuturor 
românilor. Se impune să reţinem câteva fragmente din această 
Declaraţie (publicată în presa timpului, din care amintim România liberă 
din 29 decembrie 1991, iar la Chişinău, Ţara, nr. 50, decembrie 1991) 
„Având în vedere că acest referendum ar urma să se desfăşoare şi pe 
teritoriile româneşti-Bucovina de nord, ţinutul Herţa, ţinutul Hotin, 
preum şi judeţele din sudul Basarabiei, Parlamentul României declară 
solemn că aceste teritorii au fost rupte din trupul ţării, iar pactul 
Ribbentrop-Molotov a fost declarat nul şi neavenit ab initio, de URSS, la 
24 decembrie 1989 şi de Parlamentul României, la 24 iunie 1991. 
Desigur, este dreptul Ucrainei să organizeze un referendum pentru 
independenţa sa, dar acest referendum nu poate avea valabilitate în 
privinţa teritoriilor româneşti anexate abuziv de fosta URSS, teritorii care 
nu au aparţinut niciodată Ucrainei şi sunt de drept ale României... 
Parlamentul României declară solemn că referendumul organizat de 
autorităţile de la Kiev în teritoriile româneşti încorporate cu forţa în 
cadrul fostei URSS-respectiv în Bucovina de nord, ţinutul Herţa, ţinutul 
Hotin, precum şi judeţele din sudul Basarabiei-este nul şi neavenit, 
precum şi consecinţele acestuia. Parlamentul României cere 
parlamentarilor şi guvernelor tuturor statelor, care vor recunoaşte 
independenţa Ucrainei, să declare expres că această recunoaştere nu se 
extinde asupra teritoriilor româneşti menţionate... Parlamentul României 
solicită guvernului ţării să înceapă de urgenţă negocieri cu autorităţile de 
la Kiev în problema teritoriilor româneşti anexate cu forţa de URSS―. 
România făcuse prin această Declaraţie un pas clar, recunoaşterea 
independenţei Ucrainei, dar nu şi asupra teritoriului românesc anexat 
prin Pactul Molotov-Ribbentrop, recunoaştere conformă cu declararea 
Pactului Molotov-Ribbentrop nul ab initio, la 24 decembrie 1989 şi de 
către toţi deputaţii Ucrainei. Numai că această Declaraţie a fost în 
contradicţie cu poziţia preşedintelui Ion Iliescu, cu a prim-ministrului 
Petre Roman, prin miniştrii dumnealui de externe, şi cu a ambasadorul 
român de la Moscova, d-l Şandru, faţă de Actul final de la Helsinki, în 
1990 (Când toate elementele pentru Reîntregirea României erau 
întrunite, inclusiv enorma simpatie internaţională pentru mişcarea 
unionistă care se manifesta la scara întregului popor român), în 1991 şi în 
continuare, poziţie pentru care nu şi-au cerut scuzele de rigoare nici azi. 
Au acţionat făţiş împotriva tuturor unioniştilor români, de pe ambele 
maluri ale Prutului şi altfel, la vedere, opunându-le o altă opinie, a 
oficialităţilor, înfluenţând milioane de români, în primul rând prin 
televiziune, pe care o controlau în întregime, dar şi prin presă şi radio. Au 
repetat de atâtea ori, despre angajamentul ţării noastre la Actul final de 
la Helsinki, subliniind că între principiile unanim acceptate ale acestui Act 
este şi cel referitor la inviolabilitatea frontierelor. În această formulare 
era şi un fel de ameninţare la adresa unioniştilor şi de stârnire împotriva 
lor a unor români, ca şi cum unioniştii ar încălca acest acord şi ar expune 
România unor primejdii. Numai că tovarăşii de mai înainte, toţi, ştiau 
prea bine, că Actul final de la Helsinki prevedea posibilitatea modificării 
graniţelor prin buna înţelegere între părţi, dar despre aşa ceva n-au scos 
o vorbuliţă, ca şi cum nu ar fi existat, făcând astfel servicii Moscovei şi 
Kievului şi deservicii României. Situaţia este evidentă şi fără replică. 
Aceleaşi personaje trăiesc şi azi, bine mersi, defilând în înaltele 
organisme statale româneşti şi la televiziune şi la radio şi în presă. Asta 
manipulare a românilor! Cam cât respect şi bun simţ au manifestat faţă 
de acei români care i-au crezut, neştiind toate prevederile Actului final 
de la Helsinki ?! 
(Societatea C ulturală București- Chișinău, Este şi PNŢCD un partid KGB-
ist? p.59-62, carte tipărită. În ediția electronică p. 47-59.V ezi 
www.noidacii.ro ) 
 
http://www.monitoruljuridic.ro/act/declaratie-din-28-
noiembrie-1991-a-parlamentului-romaniei-privind-
referendumul-din-ucraina-din-1-decembrie-1991-emitent-
parlamentul-publicat-n-35747.html  
 
DECLARATIE din 28 noiembrie 1991 a Parlamentului Romaniei 
privind Referendumul din Ucraina, din 1 decembrie 1991 
EMITENT: PARLAMENTUL  
PUBLICAT: MONITORUL OFICIAL nr. 243 din 29 noiembrie 1991 
Comenteaza legea 
 
 
1. Parlamentul României a luat cunostinta de 
hotãrârea autoritãţilor de la Kiev de a organiza la 1 
decembrie 1991 un referendum asupra independentei 
Republicii Ucraina. 
Profund atasat principiilor fundamentale ale 
respectãrii drepturilor şi libertãţilor fundamentale 
ale omului şi ale popoarelor de a-şi hotãrâri soarta, 
Parlamentul României saluta hotãrârea autoritãţilor 
ucrainene de la Kiev de a organiza un referendum 
privitor la independenta Republicii Ucraina. 
Având în vedere ca acest referendum ar urma sa se 
desfãşoare şi pe teritoriile româneşti - Bucovina de 
Nord, Tinutul Herta, Tinutul Hotin, precum şi 
judeţele din sudul Basarabiei -, Parlamentul României 
declara solemn ca aceste teritorii au fost rupte din 
trupul tarii, iar Pactul Ribbentrop-Molotov a fost 
declarat nul şi neavenit, ab initio, de U.R.S.S. la 
24 decembrie 1989 şi de Parlamentul României la 24 
iunie 1991. 
Desigur, este dreptul Ucrainei sa organizeze un 
referendum pentru independenta sa, dar acest 
referendum nu poate avea valabilitate în privinta 
teritoriilor româneşti anexate abuziv de fosta 
U.R.S.S., teritorii care nu au aparţinut niciodatã 
Ucrainei şi sunt de drept ale României. 
2. Parlamentul României reintereaza atasamentul fata 
de prevederile Actului inal al Conferintei C.S.C.E. 
de la Helsinki, care admite posibilitatea modificãrii 
frontierelor pe cai paşnice, diplomatice. 
3. Parlamentul României, declara solemn ca 
referendumul organizat de autoritãţile de la Kiev în 
teritoriile româneşti încorporate cu forta în cadrul 
fostei U.R.S.S. - respectiv în Bucovina de Nord, 
Tinutul Herta, Tinutul Hotin, precum şi în judeţele 
din sudul Basarabiei - este nul şi neavenit, precum 
şi consecinţele acestuia. 
4. Parlamentul României cere parlamentelor şi 
guvernelor tuturor statelor care vor recunoaşte 
independenta Ucrainei sa declare expres ca aceasta 
recunoştinţã nu se extinde asupra teritoriilor 
româneşti menţionate. 
5. Parlamentul României se pronunţa pentru începerea 
unui dialog cu Parlamentul de la Kiev în vederea 
examinãrii, împreunã a problemelor stabilirii unor 
relaţii de buna vecinãtate şi colaborare între 
România şi Ucraina şi invita, în acest scop, o 
delegaţie parlamentarã ucraineana urmeazã sa 
efectueze o vizita la Bucureşti, cat mai curând 
posibil. 
6. Parlamentul României solicita guvernului tarii sa 
înceapã de urgenta negocieri cu autoritãţile de la 
Kiev în problema teritoriilor româneşti anexate cu 
forta de U.R.S.S. 
 
Aceasta declaraţie a fost adoptatã de Parlamentul 
României în şedinţa din 28 noiembrie 1991, cu 
unanimitate de voturi. 
 
PREŞEDINTELE SENATULUI PREŞEDINTELE 
academician ALEXANDRU ADUNĂRII DEPUTAŢILOR 
BARLADEANU MARŢIAN DAN 
 
 
------- 
 
ADECLARATIE din 24 iunie 1991 privind Pactul Ribbentrop-Molotov si 
consecintele acestuia pentru tara noastra 
EMITENT: PARLAMENTUL  
PUBLICAT: MONITORUL OFICIAL nr. 136 din 27 iunie 1991 
Comenteaza legea 
 
 
Evocam în aceste zile momentele tragice traite de România în iunie şi august 
1940, la numai doua decenii dupã împlinirea aspiratiei de veacuri a poporului 
roman-reîntregirea neamului prin Marea Unire din 1918 şi crearea Statului 
naţional unitar roman în hotarele lui fireşti, din punct de vedere istoric, etnic, 
social, politic şi cultural. 
Evocam acele dureroase evenimente, când pãrţi importante din trupul tarii au 
fost rupte cu forta şi anexate samavolnic prin implicarea directa sau 
complicitatea puterilor semnatare ale pactului, a politicii lor agresive, de 
revizuire a tratatelor de la Versailles, de schimbare a ordinii politice europene 
instaurate dupã primul rãzboi mondial. 
În contextul acestor evolutii din Europa, de la sfârşitul deceniului al patrulea, 
nu doar sistemul de tratate şi alineate ale României, construit cu migala şi 
inteligenta de diplomatia româneascã şi ilustrul sau exponent, Nicolae 
Titulescu, dar şi sistemul general al Societãţii Naţiunilor s-au dovedit fragile. 
În fata forţei brutale, a politicii agresive din Est şi din Vest, încercarea de 
înţelegere şi de preintampinare a conflictelor s-a dovedit inoperantã sau fãrã 
efect. 
Atitudinea de cedare a unor tari în fata politicii statelor agresive a fãcut 
posibile Pactul Ribbemtrop-Molotov şi Dictatul de la Viena. În baza lor, 
Uniunea Sovietica anexa Basarabia, Tinutul Hertei şi Nordul Bucovinei, iar 
Ungaria Hortysta anexa o treime din Transilvania - sfinte pamanturi 
româneşti. 
Prin jertfa de sânge a poporului roman, unul din aceste odioase aranjamente - 
Dictatul de la Viena - a fost abolit. Celelalte teritorii româneşti continua sa fie 
înstrãinate. 
Nici un fel de politica, nici chiar cea stalinista de înstrãinare a populatiilor din 
aceste teritorii, nu a putut anihila constiinta apartenentei Basarabiei, 
Nordului Bucovinei şi Tinutului Hertei la România. 
Pactul Ribbentrop-Molotov, prin care U.R.S.S. şi Germania îşi stabileau 
"sferele de interese" de la Marea Baltica la Marea Neagra - hotãrând, cu de la 
sine putere, destinele unor state suverane, între care şi România-, contravine 
în mod flagrant principiilor şi normelor fundamentale ale dreptului 
internaţional. 
În consecinta, în numele poporului roman, parlamentul condamna acest pact 
ca fiind ab initio nul şi neavenit. Tot astfel trebuie sa fie consideratã şi 
consecinta directa a acestor înţelegeri secrete dintre Stalin şi Hitler - Notele 
ultimative ale Guvernului sovietic din 26 şi 27 iunie, urmate de ocuparea cu 
forta la 28 iunie 1940 a Basarabiei, Nordului Bucovinei şi Tinutului Hertei, 
impotriva voinţei populaţiei din aceste stravechi teritorii româneşti, acţiune 
care a reprezentat o încãlcare brutala a suveranitãţii, independentei şi 
integritãţii teritoriale a României. 
Pactul Ribbentrop-Molotov a fost şi este repudiat de cancelariile multor state. 
La 24 decembrie 1989, Congresul Deputaţilor Poporului din U.R.S.S. a 
condamnat "semnarea Protocolului adiţional al Tratatului din 1939... şi a altor 
înţelegeri secrete cu Germania" şi a recunoscut ca acestea "sunt, din punct de 
vedere juridic, lipsite de temei şi valabilitate, din momentul semnãrii lor", 
venind "în contradictie cu suveranitatea şi independenta unor state terţe". 
Impartasim aprecierea din Hotãrârea Congresului Deputaţilor din U.R.S.S., 
potrivit cãreia protocoalele sovieto-germane "au fost folosite de Stalin şi 
anturajul sau pentru a da ultimatumuri şi a exercita presiuni, prin recurgerea 
la forta asupra altor state, incalcand obligaţiile juridice asumate fata de 
acestea". 
Privite retrospectiv, aceste acte constituie o pregnanta manifestare a politicii 
imperiale de anexiuni, a dictatului şi agresiunii fatise, expresia cea mai grava 
a încãlcãrii moralei internaţionale şi a dreptului internaţional, cea mai 
condamnabila conduita în relaţiile internaţionale. 
Noile relaţii şi evolutiile pozitive ce au loc în Europa şi în lume creazã premise 
favorabile pentru identificarea modalitãţilor vizând înlãturarea pe cale 
paşnicã a consecinţelor nefaste ale actelor nedrepte ce au la baza 
protocoalele secrete ale Pactului Ribbentrop-Molotov, în consens cu 
principiile statuate în Actul final al Conferintei pentru securitate şi cooperare 
în Europa şi în Carta de la Paris pentru o noua Europa, cu normele moralei şi 
dreptului internaţional. 
Parlamentul României afirma hotãrât poziţia sa de a aborda cu deplina 
responsabilitate aceasta problema. În acest sens, solicita Preşedintelui tarii, 
Guvernului României, tuturor forţelor politice din ţara noastrã sa acţioneze în 
spiritul acestei declaraţii, în vederea implinirii nazuintelor legitime ale 
populaţiei din teritoriile româneşti, anexate cu forta în urma înţelegerilor 
secrete stabilite prin Pactul Ribbentrop-Molotov. 
Parlamentul României îşi exprima convingerea ca deplina afirmare a 
aspiratiilor legitime ale romanilor - astfel cum istoria, justiţia şi morala le 
consacra de drept - trebuie sa reprezinte o misiune nobila şi inaltatoare 
pentru toate forţele responsabile ale tarii, indiferent de opţiunea lor politica. 
 
Aceasta declaraţie a fost adoptatã de Parlamentul României în şedinţa din 24 
iunie 1991, cu unanimitate de voturi. 
 
PREŞEDINTELE SENATULUI PREŞEDINTELE ADUNĂRII DEPUTAŢILOR 
academician ALEXANDRU BÎRLĂDEANU MARŢIAN DAN 
 
Semnături pentru Unirea Republic ii Moldova cu România 
https://www.petitieonline.com/signatures/semnturi_pentru_unirea_republicii
_moldova_cu_romania/   
Retransmiteți, retransmiteți, retransmiteți 
 
 
 
